LidanRubinov/Halacha-QA huggingface dataset:
שאלה: אוצר בית דין: בהמשך לשאלה ששאלתי לגבי אתרוג מאוצר בית דין - האם ניתן כעת לזורקו לאשפה? מה סטטוס קדושת אוצר בית דין בו? ואם כן, האם ניתן היה לזורקו כבר לאחר החג, בטרם נרקב? ערן
תשובה: לא. אי אפשר לזרוק פרי שיש בו קדושה שביעית אלא אם כן הוא נרקב. אולם צריך להשתדל שלא להגיע למצב כזה ולכן יש לאוכלו.
שאלה: להעיר אדם מתרדמת: האם אפשר לנסות להעיר אדם שנמצא בתרדמת כבר 12 שבועות, ע"י פתיחה בתהילים? מראש מיכל
תשובה: יש לנהוג כהדרכת הרופאים. אין מקום לפתיחת ספרים באקראי, אלא ללימוד תורה ומוסר, ויאמר לפני הלימוד, מוקדש לרפואת פלוני בן פלוני. רפואה שלימה
שאלה: פיצוחים וסולת: 1. האם פיצוחי המותג זה כשר למהדרין 2.איך בודקים סולת (אתם מכירים חברה שמביאה סולת בדוקה)
תשובה: 1.ה"מותג" זה לא הכשר אלאט חברה לשיווק. ולכן צריך לבדוק את ההכשר. 2.
שאלה: חרקים בפסטה: לצערי מצאתי חרקים בשקיות פסטה (לאחר ששפכתי את תכולתן למים). מדובר בפסטה מחיטה מלאה. האם אכן ידוע על נגיעות במוצר זה? האם יש חובה לברור את הפסטה לפני השימוש?
תשובה: יש הרבה תלונות על פסטה נגועה בימים האחרונים. כל שנה אחרי שעובר הקיץ יש הימצאות של חרקים בדברים שבדרך כלל לא נגועים. כל זה בגלל שעבר עליהם קיץ חם ולח במחסנים. ולכן כרגע כדאי מאד להתבונן על כל המוצרים הללו לפני בחנות לפני הקניה ובבית לפני השימוש.
שאלה: העדר בית בגלל הימורים: אני ובעלי נשואים כ10 שנים עם 3 ילדים. שנינו בעל אופי קשה ועקשן לא הכי מסתדרים אבל שמסתדרים צוות מנצח ואוהבים אחד את השני מאוד. יש משהו אחד שפשוט הורס לנו את הקשר וזה האהבה התמכרות שלו לקלפים. במשך דורות משני צדדים משפחתו הפסידה הכל להימורים. זה משהו בתוך הדם שהוא אוהב ולא מוותר עליו. הוא לא אוהב כל הימור רק משחק אחד ספציפי של קלפים. כמו כל המוכרים הוא הרוויח פעמים רבות לפני שהכרנו ואחרי זה התחילו ההפסדים.הוא הפסיד הכל והתחיל מאפס כל כך הרבה פעמים ולא למד לקח. הוא רוצה לשחק במקום לעבוד מאמין בעצמו שהוא יצליח לפרנס אותנו ככה. יש לציין שיש לו עבודה טובה עם משכורת מכובדת תמיד הוא אומר איך מפריע לך שאני משחק אין לכם אוכל? חסר לכם משהו? זה לא העניין כי הוא זורק כסף לזבל וזה כן כואב לי. אין דרך לצאת מזה הוא יודע שאני שונאת את המשחק הזה והוא כל היום רק חושב עליו ותמיד אומר לי אם היית תומכת בי היינו הכי מאושרים בעולם. הקשר שלנו פשוט הרוס ממש תיכף מתגרשים מרוב מריבות על זה. השאלה שלי היא מה הקב"ה בעצם רוצה ממני פה? מה המבחן? האם עליי לוותר ולקבל באהבה שבעלי יפסיד כספים-הרבה. ולחיות ב ולהגיד זה מה ה רוצה? או להמשיך לריב ולהסביר שאני לא מאמינה בהימורים כי זה כס ף ללא ברכה וגם אם ירוויח 100000000 שקל זה לא יעשה אותי מאושרת. או לפרק משפחה בשביל זה. מה עליי לעשות אני ממש מיואשת. הסברתי לו מלא פעמים שלפי התורהזה לא מקובל עשינו הרבה שאלות רב הוא לא מקשיב ולא אכפת לו הוא לא רוצה לשמוע.
תשובה: אמרי לו שהוא חייב לבוא איתך לטיפול זוגי מקצועי ממושך, אחרת תאלצי לחשוב ברצינות על הפסקת הנישואין. אי אפשר לכונן בית עם ילדים על בסיס הימורים והתמכרות חסרת אחריות. בהצלחה
שאלה: גזל: מדוע זה לא נקרא גזל שאישה שואלת משכנות ולא מחזירה?
תשובה: לקחת בלי להחזיר זה איסור תורה, אולם אין זה איסור גזל, כיוון שגזל נחשב כשאדם אחד לוקח רכושו של אחר בניגוד לרצונו. כאן הלקיחה הייתה ברצון.
שאלה: לשאול מהשכנה : מדוע זה לא נקרא גזל שאישה שואלת משכנות ולא מחזירה?
תשובה: חייבת להחזיר מה שלקחה, בדברים שאין מקפידים על הגודל והכמות, יכולה להחזיר בערך. בדברים המוקפדים בשל יוקרתם הרבה, יש להחזיר בדיוק הן מצד גזל הן מצד איסור ריבית.
שאלה: מינוי שליח לחתונה: שמעתי שיש דבר כזה של מינוי שליח לדבר מצווה,והביאו דוגמה על אישה שמתחתנת ויכולה למנות את חברתה שתעבור את הטקס במקומה מתוך כוונה שהיא מתחתנת ולא השליחה. אשמח למקור על עניין זה,ועל ביאור. העניין קצת תמוה בעיקר על עניין כמו זה. שירה.
תשובה: האיש עושה שליח לקדש, והאשה עושה שליח לקבל קידושיה. השליח הוא כיד ארוכה של המשלח (ויש עוד סברא שהשליח בעל יכולת עצמית). כל זאת בכסף או שטר, אולם לא בקידושי ביאה. וגם לא בנישואין אלא בקידושין בלבד. המקור בגמרא מס  קידושין עייני שם, ובשו"ע אה"ע הלכות קידושין.
שאלה: מעדנים סעודה שלישית: 10187 בספר אורות ההלכה עמוד 277, הכלה ג: כתוב בסעודה שלישית להרבות במעדנים. מה הכוונה במילה מעדנים? האם סוגי מזונות שונות כגון סלטים וכד או ממש מעדנים כמו דני, יוגורט וכד?
תשובה: משמעות "מעדנים" מאכלים טעימים. וזה כולל סלטים טעימים, עוגות, או כל דבר אחר שמענג את האדם.
שאלה: סעודת ליל שבת: 10185 בספר אורות ההלכה, עמוד 265, סימן נה סעודת ליל שבת, הלכה כח, כתוב "לחם חתוך אם שאוחז הפרוסה עולה הכיכר עמה, נחשב שלם לעניין "לחם משנה". ואם אין הכיכר עולה עמו, נחשב ללחם פרוס, ואין יוצאים ידי חובת "לחם משנה" צריך הסבר לכל הנושא הזה, ומה זה הכיכר עולה עמה?
תשובה: הכוונה שכשאתה מחזיק בחלק של הלחם, ומעלה אותו, כל הלחם עולה איתך. (שהרי אם תחתוך את הלחם באופן עמוק. אם תרים אותו אזי הלחם "יתקפל" לשנים, ולא יעלה כאחד).
שאלה: בסעודת ליל שבת: 10184 כתוב באורות ההלכה בסעודת ליל שבת, שמצד אחד הכוס של הקידוש צריכה להיות מלאה עד הסוף (עמוד 261 הלכה ו), ומצד שני אחרי שמגביה את הכוס ימזוג מים ליין שלוש פעמים ולא בשפיכה אחת (עמוד 262 הלכה ז). מה הכוונה הנושא של הוספת המים ליין?
תשובה: בזמנו היין החי היה חזק מאוד, ולא טוב היה לשתותו ללא הוספה של מים (מזיגה שלו במים). לכן ההנחיה הייתה למוזגו (שו"ע ערב הלכה ה), אולם יינות שלנו טובים יותר ללא הוספת מים ולכן לא נהגו במקומות רבים להוסיף דבר. מכל מקום יש עדין מי שנוהגים להוסיף קצת מים ליין. אותם אלו. ימלאו את הכוס לא עד הסוף ורק עם הוספת המים הכוס תהיה מלאה עד סופה.
שאלה: שנים מקרא אחד תרגום: 10183 באורות ההלכה, עמוד 254, שנים מקרא אחד תרגום, הלכה כו, מה הכוונה שיש לקרוא את המקרא ב"טעמים"? האם הכוונה בקוצים שיש באותיות? צריך ללמוד אותם? או הכוונה לפיסוק הרגיל, כגון דגשים וכד.
תשובה: הכוונה לטעמי המקרא, האופן שבו קוראים בתורה. יש מחלוקת בין הפוסקים על טעמו של הדין של שנים מקרא ואחד תרגום. מכל מקום כף החיים וכן משמע מדברי המשנה ברורה (רפה, במשפט האחרון בס"ק ב) שיש לקרא את הפסוקים בטעמים.
שאלה: אכילה לפני שחרית בשבת: קראתי ברמבם בספר האהבה, הלכות תפילה וברכת כהנים, פרק שישי, הלכה ד, שאסור לאדם לאכול (מותר לשתות) בין עלות השחר לתפילת שחרית (הטעם הגאווה, שהוא מעדיף למלא צורכיו קודם קבלת מלכות שמים). השאלה: ביום שבת מתפללים שחרית בבית הכנסת רק בשעה שמונה וחצי, ואני בדר"כ קם מוקדם באמצע שבוע להתפלל בנץ. ולכן ביום שבת אני מת מרעב ויש לי צורך לאכול משהו שעה לפני בית הכנסת, שזה יוצא בזמן שהרמבם אומר שלא לאכול. האם ההלכה הזו קיימת היום, ואם כן, איך ניתן לפתור בעיה זו?
תשובה: ההלכה קיימת. אם לא תוכל להתרכז בתפילה ללא שתטעם משהו לפניה, מותר.
שאלה: צבאות: מוזכר בתפילה הרבה "ה צבאות". מה הכוונה צבאות? הרי אם זה שם נוסף ל ה, מדוע מוזכר שם ה פעמיים, "ה צבאות". כי למשל במילה "אלוהינו" היא מאפיין שהוא שולט, ולכן אומרים "ה אלוהינו", אבל אם צבאות זה מאפיין, מה הפירוש שלו?
תשובה: צבא  - פרושו אסיפה, מכאן בא המושג  צבא  בהקשר של אספת הלוחמים שמשתתפים במלחמה. ד  צבאות מתייחס לשלטון ד  על צבא השמים. אלוקי צבאות - מי שמנהיג גם את הכוכבים וכל כוחות של מעלה.
שאלה: מקריב כל יום קורבן: איך אדם היה מקריב כל יום קורבן, מאיפה יש לו גדוד כל כך גדול של בהמות, ולא אדם גדוד? ואיך הכהנים היו אוכלים כל כך הרבה קורבנות?
תשובה: שום אדם לא מקריב כל יום קרבן. במקדש היו מקריבים בקביעות כל יום, תמיד של שחר ותמיד של בין ערביים. קרבן תמיד ועוד קרבנות רבים לא נאכלו אלא נשרפו על המזבח. מן הסתם הגיעו למקדש בכל יום עוד אנשים שהקריבו קרבן או קרבן חטאת. אפשר שבכל יום הוקרבו עשרות רבות של קרבנות. היו במקדש מאות כהנים כך שהאכילה לא הכבידה עליהם (מלבד בימי חג בהם הוקרבו מאות קרבנות). יש קרבנות שכהנים לא אוכלים בכלל (עולה) יש כאלה שהחלק של הכהן הוא מעט מתוך הבהמה כולה (חטאת).
שאלה: בתיקון רחל: בתיקון רחל, האם הישיבה על הקרקע בפתח המזוזה מדברת רק על כניסה ראשית לבית או כל דלת פנימית עם מזוזה?
תשובה: "מנהגינו שבעת אמירת תיקון חצות יושבים על הארץ, ועל פי האר"י ישב על הקרקע ליד הפתח סמוך למזוזה" - לשון  ילקוט יוסף. משמע פתח הבית.
שאלה: יהי רצון מלפניך: בסוף 18 רשום בקטן "יהי רצון מלפניך. שתבנה בית המקדש במהרה בימינו" - מתי אומרים זאת? אחרי חזרת השץ או בתפילת הלחישה?
תשובה: אומר זאת היחיד בתום תפילה בלחש
שאלה: סליחות בחודש אלול: מדוע לאחר שאומרים סליחות בחודש אלול צריך עוד הפעם להגיד תחנון בשחרית? (יום טוב הסביר לי שבתפילת שחרית לא מדובר על תפילה לתשובה כמו בסליחות אלא לכיסופים ן (לא ממש הבנתי את כוונתו)
תשובה: אמירת הווידוי ונפילת אפיים מתאימה מאוד לתכלית של הסליחות: לשוב מעוון ולהתחרט על עבירות. כפי שאומרים ווידוי גם בשחרית וגם במנחה ולא מסתפקים בווידוי אחד, כך הווידוי של סליחות לא בא במקום הווידוי בתפילה.
שאלה: עניין הייחוד: בספר דרך ה של הוצאת פלדהיים, בעיונים בעמוד מו, מדברים שתכלית הבריאה היא ההטבה אך התכלית המשנית שנגזרת ממנה היא גילוי יחודי יתברך. לאחר מכן נאמר: "ההטבה השלימה דורשת את השתלמותו העצמית של האדם, וזו תיתכן רק ע"י מצב של חסרון הבא לידי השלמה, ומהלך זה של חסרון הבא לידי השלמה נעוץ בשורש עניין הייחוד. שאלה: איך השלמת החסרון בעצם נעוצה בשורש עניין הייחוד?
תשובה: הייחוד הוא ההכרה בשלמות האלוקית שאין בה שום חסרון. השאיפה וההתקרבות של האדם לשלמות זו היא ההשלמה.
שאלה: עשרת הדיברות: מדוע ניתנו עשרת הדיברות אם ניתן התורה שמכיל גם את כל המצוות שבעשרת הדברות? מה עוזר שנותנים רק חלק מהמצוות?
תשובה: כידוע עשרת הדברות נכתבו על לוחות הברית שנשמרו בארון הברית שהיה לב המשכן. אי אפשר לכתוב על לוחות אבן את כל התורה ולכן בחר הקב"ה במספר מצוות בבחינת מועט המכיל את המרובה. הרס"ג הכליל את כל תרי"ג מצוות בעשרת הדברות. עיין קישור
שאלה: ש"תפילת הציבור נשמעת תמיד: 20030 מה המקור לכך ש"תפילת הציבור נשמעת תמיד, ואפילו היו בהן חטאים" כפי שהרמבם אומר?
תשובה: ב"ה, המקור לחשיבות תפילה בציבור במסכת ברכות ח: ר  נתן אומר מנין שאין הקדוש ברוך הוא מואס בתפלתן של רבים שנאמר הן אל כביר לא ימאס ןמפרש בספר דברי ירמיהו על הרב"ם ברכות ח א: תפילת הציבור נשמעת תמיד ואפי  הי  בהן חוטאים אין הקדוש ברוך הוא מואס בתפילתן של רבים. נראה מלשון ר  נתן אומר מנין שאין הקדוש ברוך הוא מואס בתפילתן של רבים שנאמר וכו  דאיתא בפ"ק דברכות ולשון אין מואס שייך על תפילתן של אלו שנאמר גם כי תרבו תפילה איני שומע, ואמר בשל רבים אינו מואס אף כי תפילת הפושעים בתוכם ונהנים בזכות הרבים. לפיכך צריך אדם לשתף עצמו עם הציבור ולא יתפלל יחיד כל זמן שיכול להתפלל עם הציבור. דני ארגמן
שאלה: כללי: א. אני אשכנזיה ואני יוצאת עם מרוקאי. האם אחרי החתונה יהיה לי מותר להשאיר חלק מהמנהגים שלי ולאמץ חלק משלו או אני אהיה חייבת ללכת לפי כל המנהגים שלו בין לחומרה ובין לקולא? האם אני אהיה חייבת לשנות את נוסח התפילה? ב. האם הרופרמים הם יהודים מבחינת ההלכה?
תשובה: לשאלה על נישואים בין עדות, להלן דברים של הרב שמואל אליהו: יש חילוקים בין עדות בגלל מנהג ויש מעיקר הדין, יש דברים שעדה מסויימת מחמירה בדבר אחד ומקילה בדבר אחר. הספרדים מחמירים בעניין בשר בחלב, לעומת זה האשכנזים מחמירים בקטניות בפסח. הספרדים מחמירים בחימום והטמנה בשבת האשכנזים מקילים. גם בין עדות שונות אחרות יש חילוקים. יש שלא אוכלים אורז בפסח ויש עדות שכן אוכלים אורז. יש עדות באשכנזים שלא אוכלים שרויה וישנם שכן אוכלים שרויה. מנהגי הבעל - בעיקרון האשה שמתחתנת הולכת לפי ההלכה של בעלה בעניני הבית. אמנם את ברכת המזון והתפילה יכולה להמשיך לברך ולהתפלל בדרך שלה, בנוסח שלה. היא לא צריכה בבת אחת לשנות את ההרגל, אבל היא צריכה ללמוד את סדר התפילה של בעלה כדי שבחינוך הילדים בעתיד תלמדם לפי השיטה של בעלה. קולות של הבעל- אם אשה רוצה לנהוג בקולות שנוהג בעלה אחרי החתונה עושים לה "התרת נדרים". ומהי ההתרה? שואלים אותה: אילו ידעת שתתחתני עם בעל מעדה אחרת האם היית נוהגת בחומרא זו כנדר. והיא אומרת: "אלו ידעתי שאתחתן עם בן עדה אחרת, הייתי אומרת "בלי נדר" כשהייתי מתחילה לנהוג בחומרות בית הורי". ואע"פ שלא הבחורה הזאת יצרה את החומרא אלא דורות לפניה נהגו כך. עושים "התרה" מהיות טוב. שהתרה זו היא לא מעיקר הדין, כי מלכתחילה האשה לא קיבלה על עצמה את החומרות של בית אביה לתמיד. היא ידעה שתתחתן בעזרת ה  ברבות הימים. וכל מה שנהגה הוא היה על תנאי   עד שתתחתן. עם זאת עושים את ההתרת נדרים   מהיות טוב. בלי כפיה   מרן הרב היה מנהיג את הבעלים ואומר להם: אל תכפה על אשתך להתנהג בקולות שלך, אם היא רוצה להחמיר ולא לאכול אורז בפסח - תחמיר. אלא אם כן זה מפריע להנהגת הבית שאז צריך להתישב בדבר, בשפה ברורה ונעימה. מתוך הריפורמים הם יהודים. ישראל שחטא נשאר ישראל.
שאלה: מערכת זוגיות מחשידה של חברה: כבוד הרב שאלתי נוגעת ליחסי חברות. מה מותר ואסור בהלכה בנוגע למערכת יחסים זוגית מחשידה של חברה. הסיפור הוא כזה: חברה קרובה שלי יוצאת מזה מספר חודשים עם בחור חוזר בתשובה. לטענתה הקשר מתקדם יפה והיא רואה אותם מתכווננים לחתונה. יצא לי לפגוש את הבחור הזה עם החברה שלי ועל פניו הוא נראה אדם נחמד וטוב. נראה שהם מסתדרים. הבעיה החלה כאשר גיליתי על הבחור הזה בטעות משהו מחשיד מעט. בעלי ואותו בחור לומדים באותו מוסד. בעלי הציע לבחור ההוא טרמפ. במהלך הטרמפ בעלי שם לב שלחבר של חברה שלי נפל מהכיס קונדום. בעלי טוען שלא בטוח שהבחור שם לב כי "נתפס בקלקלתו". שאלתי היא האם לספר על כך לחברתי (דתייה מבית)? עד כמה מותר או מומלץ להתערב במערכות יחסים כאלה כשעולה משהו מחשיד? עלתה לי המחשבה שאולי הבחור הזה אכן עשה תשובה ושרצונו הוא להקים בית נאמן בישראל ושזו רק מזכרת לא נעימה מ"הימים ההם". אבל מה אם לא? אשמח למענה כי אינני יודעת איך לנהוג. אני לא רוצה להרוס סתם ח"ו. אך מצד שני זו חברתי הקרובה ואני לא רוצה שתנוצל או תיפגע. מראש על המענה ושבת
תשובה: אמנם יש לדון לכף זכות, אך למיחש מבעי. לכן יש לומר לחברה את האמת בדיוק כפי שבעלך ראה וללא פרשנות, ולתת בידיה את הבחירה כיצד לנהוג עם הבחור. אפשר לבקש ממנה שלא תאמר לו מניין שמעה על כך. ובזה תקיימו מצוות ואהבת לרעך כמוך, ולא תעמוד על דם רעך.
שאלה: שוקולד ששינה צבעו: חפיסות שוקולד מריר שהיו בארון. פג תוקף רק בעוד כמה חודשים. קבלו צבע לבן. לא נראו חרקים או תולעים. האם יש בעיה להשתמש בשוקולד?
תשובה: לא. בדרך כלל זה תופעה של שינוי בטמפרטורה, בין חום לקור. אבל בכל אופן כדאי להסתכל עליה לפני האכילה.
שאלה: פעולות לפני שחרית: לכב הרב, ברצוני לברר האם ניתן לפני תפילת השחרית: 1. לכתוב 2. להקליד 2.לסכם בכתב או להקליד דברי תורה 3. לגהץ חולצה למרות שיש לי חולצה מגוהצת ברם השתמשתי בה מס ימים ואני רוצה להחליף 4. לזרוק זבל שאמרתי שאזרוק בערב אבל לא עמדתי בכך. 5. ללכת לבית כנסת במקום לנסוע אליו וזאת מטעמים של כושר 6. להתקלח אם לא הספקתי ערב לפני רוב תודות
תשובה: ההלכה אינה נכנסת לפרטים אלה אלא קובעת כלל שאין לעשות דברים לפני התפילה. יש כמובן מצבים יותר מורכבים (מניין קבוע בשעה מאוחרת מעט יותר כשקמים לפני התפילה וכדו ), אולם זה העיקרון היסודי. ואת ההתאמה אתה צריך לעשות למצב בו אתה נמצא, לאמור: אם אתה לדוגמה קם מוקדם והתפילה קבועה אך מאוחרת יותר - אפשר לומר ברכות השחר ולעשות דברים שהם קשורים לקודש (כמו כתיבת דברי תורה) או צורך חיוני עכשיו (רצון להחליף חולצה, מקלחת) וכדו. והכל לפי המצב.
שאלה: ברכה על נרות שבת: לכב הרב, אני מדליק את נרות השבת בבית מכיוון שאני מגיע פעמים רבות לשבת "עם הלשון בחוץ" שאני מדליק את הנרות אני תמיד חושש ששכחתי לעשות משהו האם אני כגבר יכול לברך על הנרות ולבצע מלאכה לאחר מכן ואם כן כמה זמן לפני השקיעה. בית הכנסת שבו אני בד"כ מתפלל אומרים מזמור שיר ליום השבת בסביבות צאת הכוכבים רוב תודות
תשובה: עקרונית, ניתן להתנות. אלא שזה גורם לתקלות רבות, גם בשל העובדה שלא שמים לב שמסתיים זמן תוספת שבת ומגיע זמן שבת עצמו, ועדיין עושים דברים אסורים. ולמה אפוא לא להפוך את הסדר, ולנסות להגיע לשבת לא ברגע האחרון? או להמתין עם הדלקת נרות עד כשתי דקות לפני השקיעה (כדי שתהיה תוספת שבת), ולא להדליק ולהתנות שזה הפיתרון הפחות טוב? ויישר כוח
שאלה: קבוצת ריצה: לכב הרב, האם מותר להשתתף בקבוצת ריצה עם נשים? רוב תודות
תשובה: קשה למתוח קו גבול מדויק. אני סובר שכל פעילות פיזית מאומצת משותפת, כשהיא זו העומדת במוקד ( לא טיול או משהו מעין זה) בין גברים לנשים, בוודאי כשהיא נעשית בבגדי ספורט, אסורה.
שאלה: שבת: האם מותר לעבור מול נורה שנדלקת עם חיישן נפח בשבת ככה שכשאני אני עובר היא נדלקת?
תשובה: לך ברור שאסור דוד לוי
שאלה: קופסת צדקה של הילדים: לפני זמן מה הילדים קבלו קופת צדקה ומאז הם שמים בה כסף "קטן" שנשאר להם בכיסים. האם מותר לנו לתרום בהעברה בנקאית מחשבוננו את הסכום ולהשתמש בכסף הזה לקניות?
תשובה: מותר, והוסיפו מעט, משום שכסף מזומן שווה יותר מכסף בחשבון בהיות הראשון נגיש יותר. ומצד החינוך שבדבר, עדיף שלא לעשות העברה בנקאית וכדומה אלא ללכת עם הכסף ועם הילדים לכותל, ולחלק לכל העניים שם את הכסף. דבר זה מרגיל אדם לחסד יותר מהעברה בנקאית.
שאלה: שם לבן זכר, בניה וצוק איתן: אנו מצפים לבן זכר בע"ה בעלי מאוד רוצה שהשם השני יהיה - שאול, על שם סבא שלו מצד האמא, מתוך כבוד למשפחה וכי היה קרוב אליו. יש לציין שהוא נפטר בגיל מבוגר מ"המחלה" (שלא נדע). האם מומלץ להוסיף שם שני? לגבי השם הראשון אנחנו חושבים על בניה,עידו,לביא איזה מהם מומלץ יותר והאם אחד מהם מומלץ יותר בשילוב עם שאול כשם שני שאלה אחרונה- לגבי השם בניה, בעלי התלהב מהשם הזה לאחר שהיה חייל שהשתתף במבצע צוק איתן והוא נהרג במלחמה אני חוששת שזה מסוכן לקרא בשם של מישהו שנפטר בגיל צעיר ומצד שני מדובר בשם יפה שלא חייבים לייחס דוקא אליו. סליחה על כל הבלבולים מראש על העזרה
תשובה: יהי רצון שתהיה לידה קלה ובטוחה לך ולעובר. אין בעיה לקרוא על שם סב שנפטר בגיל מבוגר, גם אם נפטר מסרטן. כך דרכו של עולם. אפשר להוסיף שם שני אך אין בזה צורך בפני עצמו. כל השמות שכתבת ראויים. אפשר לקרוא לתינוק על שם בניה שראל הי"ד, משום שמדובר במסירות נפש על כלל ישראל וזו זכות ולא סימן רע להקרא על שמו. וכפי שמצינו שמו של ר  עקיבא איגר, על אף שר  עקיבא בן יוסף נהרג בידי רומי. על כל פנים, טוב לכוון בקריאת השם בברית בעיקר כוונה עצמית של משמעות המילה (כגון בניה- בן יה) ופחות להתמקד בזכרון על אדם אחר.
שאלה: קריאה לתינוק בשם חמי (שבחיים): בע"ה אני עתידה ללדת בן בעוד כחודש וחצי, לאחר שב"ה יש לנו ילדה בת שנתיים. אנחנו בהתלבטות גדולה לגבי שם לבן. אקדים ואומר כי אני באה ממשפחה ממוצא אשכנזי, ובעלי בא ממשפחה בה אמו ממוצא אשכנזי ואביו ממוצא ספרדי (סוריה). בעלי קרוי על שם סביו, כשעוד היה בחיים. וזהו מנהג שיש אצלם לקרוא לבן הבכור בשם הסב שיאריך ימים. במשפחה של בעלי רוב דודיו בני דודיו לא הקפידו במנהג זה. בעלי העלה רעיון אולי נקרא לבננו כשם אביו. העניין שלביתנו הראשונה לא קראנו על שם אמו. אלא שם יפה בעל משמעות טובה שהתחבר לנו לתקופה בה נולדה ולמה שחווינו. ואני לא כ"כ הייתי רוצה להתחייב לכל הילדים בע"ה לקרוא בשמות של משפחה. ואם נקרא לבן כשם אביו, נצטרך אולי בע"ה בבנות הבאות לקרות בשם אמו גם?. ועכשיו, לגבי ההתלבטות הנוכחית - בע"ה אני אמורה ללדת בחג החנוכה, והיות ולאביו של בעלי קוראים אורי (URI), הייתי מעדיפה לקרוא לבן שלנו אורי (ORI), שזה אותו רצף האותיות של URI, ואז כשם שני אולי גם עזרא - כמחווה לשם האמיתי של חמי. האם זה מותר שם שמאוד מזכיר ומתכוון אליו ולא השם של חמי עצמו, האם זו עדיין נחשבת סגולה לאריכות ימים של חמי? אני לא בטוחה איך אביו יקבל זאת, אביו אדם מאוד דעתן. ולכן בעלי לא רוצה לערב אותו בהחלטת השם אלא פשוט שנציב זאת כעובדה. (זה גם משהו שקצת קשה לי לקרוא בשם הילד כשם חמי- שהוא אדם עם אופי מעט נוקשה. אז ככה אם משנים קצת את השם זה נראה לי יותר מתאים, מה גם שהשם אורי מתאים גם לחג החנוכה) אשמח לדעת הרב.
תשובה: ראשית אקדים בתפילה שתזכו ללידה קלה ובריאה. לגבי נושא השמות של ילדים. ההחלטה נמצאת אצלכם. אתם ההורים, ואתם רשאים להעניק לבנכם את השם האהוב עליכם, שמבטא את המסרים הרוחניים שאתם רוצים להעניק לו. לגבי הסגולה לאריכות ימים, היא לא צריכה להיות מניעה להחלטה שלכם, משום אין זו ממש סגולה, אלא מנהג יפה של יוצאי ספרד. מעבר לכך, הרעיון של שינוי השם "אורי" בניקוד שונה הוא בהחלט אפשרי. יש בו ביטוי לאזכור שם חמיך. אך קחו בחשבון שייתכן שחמיך לא יאהב את השינוי הזה, ואולי יצא שכרכם בהפסדכם. לסיכום, אם אתם אוהבים את השם אורי ORI, תקראו לו כך. וחמיך יאלץ לקבל זאת בין אם ישמח ובין אם לא. בתפילה ללידה קלה, וריבוי בתוך המשפחה. הלל
שאלה: כתמים על מגן תחתון: אשתי נוטלת גלולות וראתה כתם אדום במהלך הימים הטהורים (כשבוע אחרי הטבילה)על מגן התחתון. האם זה כתם שאינו מצריך ספירה וטבילה מחדש בגלל שהוא על מגן תחתון? או שצריך לספור מחדש?
תשובה: בדרך כלל כאשר נטילת גלולות גורמת לדימום, זו תופעה הורמונלית ולכן היא מטמאת את האישה. אך מכיוון שאשתך ראתה כתם על מגן תחתון נחלקו בזה הפוסקים כיצד יש לדון אותו: לדעת הרב עובדיה יוסף זצ"ל והרב אשר וייס שליט"א - מגן תחתון אינו מטמא מכיוון שהוא חד פעמי. לעומתם, לדעת הרב וואזנר זצ"ל מובא בספרו שיעורי שבט הלוי, הרב יוסף אלישיב זצ"ל, והרב מרדכי אליהו זצ"ל - מגן תחתון מטמא, מכיוון שיש לו שימוש של חשיבות שהוא מגן על בגד רב פעמי (התחתון). למעשה, אין לכם רב קבוע שאתה פוסקים לפיו, אם יש צורך גדול - ניתן להקל בזה, ולסמוך על הפוסקים המקלים בעניין. אך אם אין לכם צורך אישי להקל בעניין, מציע שתעשה האישה בדיקה פנימית (כמו שעושים בשבעה נקיים) ואם הבדיקה נקייה תנהג בטהרה, ואם הבדיקה לא נקייה ניתן לאסור. במקביל, מציע לבדוק אפשרות לכדורים אחרים, שלא יוצרים דימומים באופן כזה. רבה הלל
שאלה: חיל המודיעין: מזה זמן רב שאני רוצה להתגייס לחיל המודיעין. לפני זמן קצר התבררה לי בעיית הצניעות שיש בחיל זה (בנים ובנות עובדים יחד במשרד וכו ) ומכיוון שכך אני תוהה אם בכלל אוכל לשרת בחיל זה. נוסף על כך רציתי לשאול האם פתרונות כמו מסלולים חרדיים בחיל המודיעין (אף על פי שלע"ד אתרום בהם פחות) יהוו פתרון מתאים? או שמא עלי להתגייס רק לחיל קרבי (אף על פי שלע"ד אתרום בו פחות? האם יש כלל עניין לברר לגבי מסלולים ספציפיים בחיל או לדחות את כל המיונים על הסף?
תשובה: לגבי שירות צבאי בחיל מודיעין. אם כפי שאתה כותב, ישנה בעיית צניעות בשירות בחיל מודיעין ניתן ללכת למסלול שבו אין בעיית צניעות. אינני רואה סיבה להימנע מללכת למסלול שירות במסגרת חרדית. אין ספק שגם במסלולים אלו תורמים רבות לטובת המדינה. בהצלחה רבה, הלל
שאלה: התחשבות במשפחה בקביעת מועד נישואין: לכבוד הרב ושבוע טוב. אני ובן זוגי יוצאים כבר כשלוש שנים, שנינו חוזרים בתשובה מבתים חילוניים והכרנו בגיל מאוד צעיר. כעת, משהחלטנו להתחתן ניצבים אנו בפני מספר עיכובים ונסיונות. עם כולם פחות או יותר הסתדרנו, אולם כעת אנו ניצבים בפני בעיה שאיננו יודעים כיצד להתמודד עימה. אבי (הריני כפרת משכבו) נפטר בכ"ה אייר תשע"ה. הוא נפטר בהיותו צעיר מאוד, והנני ביתו הבכורה. עקב כך קיום אירוע במסגרת בתוך שנת האבל מצירה מאוד על אימי, אף על פי שהסברתי לה שאין כל פסול בדבר, וזוהי אף זכות עבורו. מתוך התחשבות ברגשותיה, ובהלך הרוח של המשפחה כולה הוחלט כי נקיים את האירוע לאחר שנת האבל (מכ"ה ניסין ואילך) ועל כן יש לחכות לאחרי ל"ג בעומר. כאן עולה הבעיה. אחותו של בן זוגי מתכננת טיול אחרי צבא שיתחיל ככל הנראה בתחילת חודש אייר ויימשך עד אמצע תמוז. משיחות איתה משתמע כי היא אינה מתכוונת לעשות כל מאמץ על מנת לשנות את התאריכים בהם היא תיסע (עדיין לא קנתה כרטיסים, פשוט זה המזג אוויר הכי טוב במקום אליו היא נוסעת), ויותר מכך- נראה כאילו היא ממש מתנגדת בתוקף לרעיון, ובכל פעם שהוא ניסה לדבר עימה, היא נשארה בשלה ואפילו לא הבינה מאיזו סיבה הוא רוצה להתחתן כשהוא כל כך צעיר וכו. מסיכום השיחות איתה ועם הוריו עולה כי אנחנו נחליט מתי אנחנו רוצים להתחתן, ואם יסתדר לה להגיע, היא תגיע. אני מאמינה באמונה שלמה שכל עכבה היא לטובה, ויכול להיות שזה אינו הזמן המתאים. מצד שני, אולי זהו ניסיון? לראות עד כמה אנחנו חזקים, ורוצים ומוכנים להלחם? אם כך, מה עלינו לעשות? האם להשאר עם האפשרות המוקדמת יותר או לדחות לאחרי ט באב? (דבר שכמובן איננו רוצים, לא נראה לנו הגיוני לחכות כל כך הרבה זמן אחרי שאנחנו כבר יודעים מה נכון ומה טוב לנו לעשות ) האם להעדיף בית, או את דחיפות החתונה? אני חוששת שהתעקשות של שני הצדדים (שלנו ושל אחותו) תוביל למריבה חס וחלילה. אשמח לדעת הרב.
תשובה: לעשות את החתונה במועד המוקדם יותר, ולהשאיר את ההחלטה ביד האחות כיצד לנהוג ואם לחיות ב עם ההחלטה. אין לדחות חתונה אלא במקום של חוסר ברירה אמיתי. מזל טוב
שאלה: נפילה כלכלית בגלל שיפוץ כנסיה בהר הזיתים: לכבוד הרב בעבר שאלתי את הרב אם מותר לי לשפץ את הקומת הצלב הענק והפעמון בכנסיה הגדולה ליד הר הזיתים, והרב אמר שאסור לפי ההלכה. אבל התפתתי, הם הציעו סכום גדול, ופועלים שלי שיפצו את המקום למרות זאת. היה מה לתקן, ותיקנו. מאז השיפוץ, כל הכסף שקיבלתי מהם הלך לאיזה נפילה עיסקית רצינית, ואני חושש שזה ימשיך. מה לעשות?
תשובה: הלא אמרנו שהדבר אסור, וגם הוזהרת שאין ברכה שורה במי שנוגע בע"ז ומסייע לה. לא משחקים עם התוה"ק ולא משתמשים בה היכן שנח וזונחים אותה היכן שפחות נח. וודאי באיסור העיקרי בה שהוא ע"ז, שמצוות רבות ענפים לה. עליך לעשות תשובה לתיקון. להתוודות לפני ד, להתחרט בלב שלם, להבין היטב מדוע אסור לחזק ע"ז בארץ ישראל. ולקבל על עצמך ברצינות שלא לשוב על כך. במקביל את הכסף שהרווחת משיפוץ הע"ז תתרום לצדקה. אפשר בהדרגה מעט מעט כפי יכולתך. ברכה והצלחה
שאלה: תמרים: תמרים ערבה דרומית לא צריכים הכשר כלשהו שום תעודה. הקופסה בכיתוב באנגלית הערבה הדרומית לא חל עליה שמיטה זה מה שאמר המוכר ב
תשובה: בענין הגבול הדרומי יש דעות שונות. עיין כאן לראות מאמרים על הנושא לפחות לפי חלק מהפוסקים המוכר צודק וכך נוהגים כמעט כל הבד"צים.
שאלה: ארוחת צהרים ותפילה בציבור: לכב הרב אני עובד בעבודה בה ישנם ימים בהם יש לי הפסקת צהרים בגלל עבודה בה אני אמור להספיק להתפלל ולאכול ולנוח (מדובר בפיצול כך שניתן לשוב הביתה). יש בית כנסת בו אני יכול להתפלל במנין עובדה אשר מאריכה את זמן התפילה בכעשר דקות -רבע שעה. שאלתי הינה מהו זמן ההפסקה המכסימלי המוקדש למנוחה וארוחה (אם יש כזה בכלל) בו ניתן לוותר על תפילה בציבור, או שבכל מקרה יש להתפלל בציבור אפילו אם מוותרים על ארוחה או לחילופין מקצרים אותה לזמן קצר ביותר או מוותרים על ארוחה בבית ואוכלים בחוץ (פחות מזין כנראה וגם מצריך עלות כספית). רוב תודות
תשובה: קשה להכריע בקו גבול מדויק בשאלה מעין זו, והדבר תלוי גם ביכולות, גם במסגרות, היחסים בבית ועוד ועוד. מה אני מציע לעשות? אני מציע לא להכריע אלא לפעול בשני הכיוונים גם יחד, לדוגמה: להחליט כי מתפללים בשני וחמישי במניין, ובשאר הימים ביחידות, ולאחר כמה זמן לבחון את שכר ההחלטה כנגד הפסדה. כבר בהלכה אנו מכירים (לדעת חלק מהראשונים) את הסוגיה הקובעת כי יש גבול לחובה להתפלל במניין (היא עוסקת במרחק אותו יש ללכת עם כיוון היעד או נגד כיוון היעד (מרחק קצר יותר)) כדי להתפלל במניין, והיא מלמדת אפוא שיש גבול לחובה לעשות זאת. אלא שכאמור קשה למדוד זאת, ועל כן כדאי להתחיל בשתי האפשרויות, ובהמשך לראות מה נכון לעשות.
שאלה: אלכוהול: קיבלני במתנה קוניאק בשם hennessy v-s-o-p רציתי לברר לגבי כשרות
שאלה: תפילת מזל: כבוד הרב הייתי היום בהלוויה ואדם דתי ונכבד חילק לי שם איגרת של תפילת מזל(ותוך כדי גם ברך את שמי). אם כבר יש לי בבית תפילת הדרך האם אני יכול להוסיף לה גם את תפילת המזל שקיבלתי? ב דרור.
תשובה: לא מכיר תפילה כזאת.
שאלה: קולה בטעם דובדבן: האם קולה בטעם דובדבן בחו"ל כשרה?
שאלה: עברית בשירותים ובמקלחת: האם מותר לדוגמה בשירותים לשמוע שירים או רדיו(חדשות) בעברית בזמן השהייה בשירותים או במקלחת?
תשובה: מותר לשמוע קול ממכשיר, אולם לא שירי קודש. לכתחילה אין לדבר באותם מקומות.